open-index/open-wikipedia-markdown huggingface dataset:
Hal Holbrook

**Harold Rowe "Hal" Holbrook** (føddur 17. februar 1925 í Cleveland, Ohio; d. 23. januar 2021) var ein amerikanskur filmsleikari. Hann hevur spælt við í fleiri sjónvarpsfilmum og røðum. Hann hevur eisini spælt leiklutir í spælifilmum. Í 2007 var hann tilnevndur eina Oscar-virðisløn og ein Screen Actors Guild Award fyri sín leiklut í filminum *Into the Wild*. Hann er eisini kendur fyri at spæla í sjónvapsrøðum, eitt nú spældi hann leiklutin sum Abraham Lincoln í 1976 sjónvarpsrøðini Lincoln, og sum Hays Stowe í *The Bold Ones: The Senator*. Hann hevur verið giftur trýggjar ferðir og eigur trý børn. Hann giftist við Ruby Holbrook í 1945, tey fingu tvey børn, blivu síðan skild í 1965. Í 1966 giftist hann Carol Eve Rossen, tey fingu eitt barn saman, tey vóru skild í 1983. Hann giftist sjónleikararnum Dixie Carter í 1984, tey vóru gift til hon doyði í 2010. 

## Filmografi
* *[[The Group]]* (1966)
* *[[Wild in the Streets]]* (1968)
* *[[They Only Kill Their Masters]]* (1972)
* *[[Jonathan Livingston Seagull]]* (1973) (voice)
* *[[Magnum Force]]* (1973) 
* *[[All the President's Men]]* (1976)
* *[[Midway]]* (1976) 
* *[[Julia (film)|Julia]]* (1977)
* *[[Rituals]]* (1977)
* *[[Capricorn One]]* (1978)
* *[[The Awakening Land]]* (1978)
* *[[The Fog]]* (1979)
* *[[When Hell Was in Session]]* (1979)
* *[[The Kidnapping of the President]]* (1980)
* *[[Creepshow]]* (1982)
* *[[The Star Chamber]]* (1983)
* *[[Girls Night Out]]* (1983)
* *[[North and South Book I]]* (1985)
* *[[North and South Book II]]* (1986)
* *[[Wall Street]]* (1987)
* *[[The Unholy]]* (1988) 
* *[[Fletch Lives]]* (1989)
* *[[Evening Shade]]* (1990–1994)
* *[[The Firm]]* (1993)
* *[[Innocent Victims]]* (1996)
* *[[Eye of God]]* (1997) 
* *[[Cats Don't Dance]]* (1997)
* *[[Hercules (1997 film)|Hercules]]* (1997)
* *[[Hush (1998 film)|Hush]]* (1998)
* *[[Walking to the Waterline]]* (1998)
* *[[The Bachelor (film)|The Bachelor]]* (1999)
* *[[Waking the Dead]]* (2000)
* *[[Men of Honor]]* (2000)
* *[[The Majestic]]* (2001)
* *[[The West Wing]]* (2001, 2002)
* *The Seventh Day* (2002)
* *[[Country Music: The Spirit of America]]* (2003)
* *[[Shade (film)|Shade]]* (2003)
* *[[The Sopranos]]* (2006)
* *[[NCIS (TV series)|NCIS]]* (2006)
* *[[Into the Wild]]* (2007)
* *[[ER (TV series)|ER]]* (2008)
* *[[That Evening Sun]]* (2009)

Bólkur:Amerikanskir sjónleikarar
Dixie Carter

**Dixie Virginia Carter** (fødd 25. mai 1939 í McLemoresville, Tennessee, doyði 10. apríl 2010 í Houston, Texas) var ein amerikanskur filmsleikari. Hon var best kend fyri at hava spælt við í sjónvarpsrøðini *Designing Women* (1986-1993). Í 2007 varð hon tilnevnd eina Emmy Award fyri sín leiklut í sjónvarpsrøðini Desperate Housewives. Hon var gift við sjónleikaranum Hal Holbrook frá 1984 til hon doyði, áðrenn tað hevði hon verið gift tvær ferðir fyrr.

## Filmar
* 1983	*[[Going Berserk]]* - Angela 
* 1995	*[[Dazzle]]* - Lydie Kilkullen 	
* 2001	*[[Big Day]]* - Carol
* 2004	*[[Sadbury]]* 	
* 2009	*[[The Evening Sun]]* - Ellen Meecham

## Heiður

## Privatlív
Í 1967 giftist hon Arthur Carter, tey fingu tvær døtur saman. Eftir at hon hevði fingið døturnar helt hon frí frá sjónleikaralívinum í 8 ár, fyri at taka sær av børnunum. Umframt tær báðar døturnar átti Arthur eisini trý onnur børn. Tey bæði fingu hjúnarskilnað í 1977. Hon giftist sama ári við sjónleikaranum George Hearn, men tað hjúnarbandið vardi bara í tvey ár, tey fingu hjúnarskilnað í 1979. Í 1984 giftist hon fyri triðju ferð, hesaferð fyri lívið, tað var við sjónleikaranum Hal Holbrook. Í 1996 útgav hon bókina *Trying to Get to Heaven*, har hon eitt nú greiðir frá sínum lívi við Hal Halbrock, um Designing Women, um plastiskar skurðviðgerðir. Hon er erlig í bókini og sigur m.a., at hon, eins og fleiri onnur kend, hevur nýtt vakstrarhormonið HGH (Human Growth Hormone).

## Keldur


Bólkur:Amerikanskir sjónleikarar
Bólkur:Føðingar í 1939
Bólkur:Andlát í 2010
Gyltur Morgun

**Gyltur Morgun** er ein nýnasistiskur og fasistiskur flokkur í Grikkalandi. Gyltur Morgun er triðstørsti flokkur í grikska tjóðartinginum í 2013. Á seinasta tjóðartingsvali fekk flokkurin 6,9 prosent av atkvøðunum og 21 av teimum 300 tinglimunum . Gyltur Morgun verður lagdur undir at hava skipað fyri fleiri ógvusligum álopum á innflytarar, og fyri stuttum samtykti tjóðartingið, at ákæruvaldið skal sleppa at stevna trimum tingmonnum floksins fyri rættin fyri at hava gjørt seg inn á sølubúðir hjá innflytarum í Aten. Ein annar tinglimur hjá flokkinum, sum eisini er talsmaður floksins, er ákærdur fyri harðskap .

Gyltur Morgun vil vera við, at "útlendskir drápsmenn" hava broytt Grikkaland til ein frumskóg, og at tað tí er neyðugt við heimild til at døma útlendingar til deyða fyri ógvuslig brotsverk . Harafturat krevur flokkurin, at løgreglan skal sleppa at brúka herútgerð fyri at steðga "tungt vápnaðum útlendskum brotsmonnum", sum flokkurin tekur til. 

## Keldur


Bólkur:Politiskir flokkar í Grikkalandi
Bólkur:Grikkaland
Charles Bronson

**Charles Bronson** (føddur **Charles Dennis Buchinsky** í 3. november 1921 í Pennsylvania - deyður 30. august 2003 í Los Angeles í Kalifornia) var ein amerikanskur sjónleikari.

## Filmografi
**1950-60**
**[[The People Against O'Hara]]* (1951)
**[[The Mob (filmur)|The Mob]]* (1951
**[[The Marrying Kind]]* (1952)
**[[My Six Convicts]]* (1952)
**[[Pat and Mike]]* (1952)
**[[Battle Zone (filmur)|Battle Zone]]* (1952)
**[[House of Wax (1953 filmur)|House of Wax]]* (1953)
**[[Crime Wave]]* (1954)
**[[Apache (filmur)|Apache]]* (1954)
**[[Vera Cruz (filmur)]]* (1954)
**[[Jubal]]* (1956)
**[[Machine-Gun Kelly]]* (1958)

**1960-70**
**[[The Magnificent Seven]]* (1960)
**[[Master of the World]]* (1961)
**[[X-15 (filmur)|X-15]]* (1961)
**[[Kid Galahad]]* (1962)
**[[The Great Escape]]* (1963)
**[[Battle of the Bulge (filmur)]]* (1965)
**[[This Property Is Condemned]]* (1966)
**[[The Dirty Dozen]]* (1967)
**[[Honor Among Thieves (filmur)|Honor Among Thieves]]* (1968)
**[[Ondt blod i Vesten]]* (1968)
**[[Kanoner til San Sebastian]]* (1968)
**[[Lola (1969 filmur)|Lola]]* (1969)

**1970-80**
**[[The Family (filmur)]]* (1970)
**[[Cold Sweat (1970 filmur)|Cold Sweat]]*
**[[Red Sun]]* (1971)
**[[The Valachi Papers]]* (1972)
**[[Mekanikeren]]* (The Mechanic) (1972)
**[[Chino]]* (1974)
**[[Mr. Majestyk]]* (1974)
**[[Death Wish]]* (1974)
**[[Breakout (filmur)|Breakout]]* (1975)
**[[Hard Times (filmur)|Hard Times]]* (1975)
**[[St. Ives (1976 filmur)|St. Ives]]* (1976)
**[[From Noon Till Three]]* (1976)
**[[Telefon (filmur)]]* (1977)

**1980-1994**
**[[Borderline]]* (1980)
**[[Murphy's Law]] ([[1986]])
**Death Hunt* ([[1981]])
**Death Wish II* ([[1982]])
**Den djevelske hevnen* (1984)
**Death Wish 3* ([[1985]])
**Death Wish 4: The Crackdown* ([[1987]])
*** ([[1989]])
**The Indian Runner* ([[1991]])
**Death Wish V: The Face of Death'' (1994)

## Keldur


## Slóðir úteftir
* Charles Bronson á Internet Movie Database

Bólkur:Amerikanskir sjónleikarar
Bólkur:Føðingar í 1921
Bólkur:Andlát í 2003
Clive Dunn

**Clive Dunn**, føddur **Clive Robert Benjamin Dunn** (føddur 1920, deyður 2012), var ein bretskur sjónleikari, skemtari, listamaður og rithøvundur.

## Filmar
* *Boys Will Be Boys* (1935)
* *Good Morning, Boys* (1937)
* *A Yank at Oxford* (1938)
* *Boys and Brown* (1949)
* *The Treasure of San Teresa* (1959)
* *What a Whopper* (1961)
* *The Fast Lady* (1962)
* *She'll Have to Go* (1963)
* *The Mouse on the Moon* (1963)
* *You Must Be Joking* (1965)
* *The Mini-Affair* (1967)
* *Just Like a Woman* (1967)
* *Crooks and Coronets* (1969)
* *The Magic Christian* (1969)
* *Dad's Army* (1971)
* *The Fiendish Plot of Dr. Fu Manchu* (1980)

Bólkur:Bretskir sjónleikarar
Bólkur:Enskir rithøvundar
Bólkur:Føðingar í 1920
Bólkur:Andlát í 2012
Christopher Plummer

**Arthur Christopher Orme Plummer** (føddur 13. desember 1929 í  Toronto, Ontario, Kanada, deyður 5. februar 2021 í Weston í Connecticut, USA) var ein kanadiskur sjónleikari.

Christopher Plummer hevur framført á palli, í filmum og í sjónvarpsfilmum. Hann spældi sín fyrsta filmsleiklut í 1958, men fekk sítt stóra gjøgnumbrot, tá hann spældi leiklutin sum Georg von Trapp kapteinur í sangleikinum *[[The Sound of Music|Sound of Music]]* frá 1965.

Hann varð tríggjar ferðir tilnevndur Oscar-virðisløn og í 2011 vann hann ein Oscar fyri besta mannliga hjáleiklutin fyri sín leiklut í filminum *Beginners*.

## Slóðir úteftir
* Christopher Plummer á Internet Movie Database

## Keldur

Bólkur:Kanadiskir sjónleikarar
Bólkur:Føðingar í 1929
Bólkur:Andlát í 2021
Pat Hingle

**Martin Patterson Hingle** (føddur 19. juli 1924, deyður 3. januar 2009) var ein amerikanskur sjónleikari. Hann er serliga kendur fyri at hava spælt í fleiri Clint Eastwood filmum sum t.d. *[[Hang 'Em High]]* (*[[1968]]*), *[[Sudden Impact]]* (*[[1983]]*) og *[[The Gauntlet]]* (*[[1977]])*. Hann hevur eisini spælt leiklutin sum *Kommissarie Gordon* í fýra teimum fyrstu Batman-filmunum frá 1989 - 1997.

Bólkur:Amerikanskir sjónleikarar
Michael Gough

**Michael Gough**, føddur 23. november 1916, deyður 17. mars 2011, er ein bretskur sjónleikari, sum hevur spælt við í yvir 150 biograffilmum og sjónvarpsfilmum. Hann er eitt nú kendur av at spæla leiklutin sum Alfred Pennyworth í øllum fýra Batman filmunum. Hann varð føddur í Kuala Lumpur, Maleisia av bretskum foreldrum. Hann doyði í London eftir stutta sjúkralegu í 2011, líkið av honum bleiv kremerað, og nakað seinni bleiv øskan stroydd út yvir havið. Hann varð giftur fýra ferðir og átti fleiri børn.

## Filmografi
* *[[The Boys from Brazil]]* (1978)
* *[[Mit Afrika (filmur)|Mit Afrika]]* (*Out of Africa*, 1985)
* *[[Batman]]* (1989) - *Alfred Pennyworth*
* *[[Sleepy Hollow]]* (1999)

Bólkur:Bretskir sjónleikarar
Bólkur:Føðingar í 1916
Bólkur:Andlát í 2011
Joey King

**Joey Lynn King** (fødd 30. juli 1999 í Las Vegas, Nevada) er ein amerikanskur filmsleikari. Hon er eitt nú kend fyri at spæla høvuðsleiklutin sum Ramona Quimby í *[[Ramona and Beezus]]*, the 2010 adaption of Beverly Cleary bókarøðini við sama heiti saman við Disney stjørnuni Selena Gomez. Systrar hennara  Haley King og Kelli King eru eisini sjónleikarar. Hon hevði ein leiklut í triðja Batman filminum hjá Christopher Nolan *[[The Dark Knight Rises]]* (2012), sum ein ung Talia al Ghul.

## Leiklutir í filmum, sjónvarpsrøðum vm.

## Heiður

## Keldur


Bólkur:Amerikanskir sjónleikarar
Bólkur:Føðingar í 1999
Richard Griffiths

**Richard Griffiths**, føddur 31. juli 1947, deyður 28. mars 2013, var ein enskur sjónleikari, sum hevur framført á palli, spælt leiklutir í biograffilmum og í sjónvarpsfilmum. Hann hevur vunnið fleiri heiðurslønir, eitt nú Laurence Olivier Award fyri Besta Mannliga Leiklut, Drama Desk Award í bólkinum *Outstanding Actor in a Play * (framúrskarandi sjónleikarari á palli), Outer Critics Circle Award í bólkinum *Best Featured Actor* og eina Tony Virðisløn (Tony Award) í bólkinum "Besta framførsla av einum høvuðsleikluti í einum sjónleiki", allar hesar virðislønir vóru latnar fyri hansara leiklut í sjónleikinum *[[The History Boys]]*.

Hann er eisini kendur fyri sín leiklut sum Vernon Dursley í *[[Harry Potter]]* filmunum, Uncle Monty í *[[Withnail and I]]*, Henry Crabbe í *[[Pie in the Sky (sjónvarpsrøð)|Pie in the Sky]]*, og Kong Georg II í *[[Pirates of the Caribbean: On Stranger Tides]]*. Hann spældi eisini leiklutin sum ein bretskur blaðmaður í Oscar-vinnandi filmin *[[Gandhi (film)|Gandhi]]* hjá  Richard Attenborough í 1982. 

Bólkur:Enskir sjónleikarar
Bólkur:Føðingar í 1947
Bólkur:Andlát í 2013
Michael Caine

**Sir Michael Caine** (føddur **Maurice Joseph Micklewhite, Jr.** 14. mars 1933 í London), er ein bretskur sjónleikari.Hann hevur verið tilnevndur eina Oscar-virðisløn seks ferðir, tvær ferðir hevur hann vunnið Oscar-virðislønina fyri besta mannliga hjáleiklut, tað fyrstu vann hann í 1986 fyri filmin *Hannah and Her Sisters*, tað seinnu virðislønina vann hann í 1999 fyri filmin *The Cider House Rules*. Hann er kendur fyri sína eyðkendu Cockney-úttalu, hevur spælt við í meira enn 115 filmum og er ein av teimum bretsku sjónleikarunum, ið er lættast at kenna aftur. 

## Filmar (í úrvali)
* *[[The Italian Job]]* (1969)
* *[[Get Carter]] ([[1971]])
* *Educating Rita* ([[1983]])
* *Hannah og hendes søstre* ([[1986]])
* *Dødens Gab 4 - Hævnen* ([[1987]])
* *Æblemostreglementet* ([[1999]])
* *The Quiet American* ([[2002]])
* *Batman Begins* ([[2005]])
* *Bewitched* ([[2005]])
* *Children of Men* ([[2006]])
* *The Prestige* (2006)
* *The Dark Knight* ([[2008]])
* *Harry Brown* ([[2009]])
* *Inception* ([[2010]])
* *The Dark Knight Rises'' (2012)

## Keldur


Bólkur:Bretskir sjónleikarar
Bólkur:Føðingar í 1933
Gary Oldman

**Gary Leonard Oldman**, føddur 21. mars 1958, er ein bretskur sjónleikari, leikstjóri og tónleikari. Hann hevur spælt við nógvum filmum, eitt nú hevur hann spælt leiklutin sum Sid Vicious í *[[Sid and Nancy]]*, Joe Orton í *[[Prick Up Your Ears]]*, Lee Harvey Oswald í *[[JFK (filmur)|JFK]]*, Dracula í Drakula filminum hjá *[[Bram Stoker]]* frá 1992, Drexl Spivey í *[[True Romance]]*, Norman Stansfield í *[[Léon: The Professional]]*, Ludwig van Beethoven í *[[Immortal Beloved (filmur)|Immortal Beloved]]*, Sirius Black í *[[Harry Potter]]* filmsrøðini, James Gordon í *[[Batman]]* filmsrøðini hjá Christopher Nolan og sum George Smiley í *[[Tinker Tailor Soldier Spy (filmur)|Tinker Tailor Soldier Spy]]*. 

Bólkur:Enskir sjónleikarar
Bólkur:Føðingar í 1958
Bólkur:Bretar
Albert Einstein

**Albert Einstein** (føddur 14. mars 1879 í Ulm, Týsklandi, deyður 18. apríl 1955 í Princeton, New Jersey) var ein týskføddur granskari, sum fann fram til relativitetsástøði. Hann fekk Nobel-heiðurslønina í 1921 í alisfrøði, hann fekk heiðurslønina fyri sína frágreiðing um tann fotoelektroniska virknaðin. Hann varð føddur í suðurtýska býnum Ulm, men tá hann var hálvt ára gamal flutti familjan til München, har pápin læt upp eina elektronikkfyritøku. Orsakað av peningaligum trupulleikum flutti familjan til Torino í Italia í 1894 og fáir mánaðir seinni til Pavia.  Albert Einstein bleiv verandi í München fyri at gera seg lidnan við studentaskúlan. Hann valdi í 1895 at støðga í skúlanum fyri at fylgja aftaná foreldrunum.

16-ára gamal royndi hann at verða innskrivaður í polytekniska háskúlan í Zürichs uttan nakað studentaskúlaprógv. Hann kláraði tó ikki upptøkuroyndina, sjálvt um hann fekk topkarakterir í alisfrøði og støddfrøði, og tí tók hann í 1896 studentspróvtøku á studentaskúlanum í Aarau í Sveis. Síðan fór hann alt fyri eitt í holt við lesnaðin í alisfrøði (fysikk) á polytekniska háskúlanum, og fýra ár seinni fekk hann prógv. Sum 17-ára gamal frásegði Albert sær sítt týska ríkisborgaraskap, og í 1901 fekk hann sveisiskt ríkisborgaraskap. Eftir tvey ár við skiftandi vikariatum varð hann settur í starv sum tekniskur málsviðgeri á patentskrivstovuni í Zürich.

Í 1903 giftist hann við Mileva Maric, sum hann bleiv separeraður frá í 1916. Tey bæði fingu tveir synir, Hans Albert (1904) og Eduard (1910). 2. juni 1919 giftist hann við systkinabarni sínum Elsa Löwenthal, fødd Einstein. Efternavnið hevði hon frá fyrsta hjúnabandinum. Elsa var trý ár eldri enn Albert. Tey bæði fingu ongi børn saman.

Bólkur:Alisfrøðingar
Bólkur:Uppfinnarar
Bólkur:Týskarar
Bólkur:Amerikanarar
Bólkur:Føðingar í 1879
Bólkur:Andlát í 1955
.mil

**.mil** er økisnavn hjá USA, sum bert verður brúkt av amerikansku verjuni. Umframt .mil verða hesi domenini brúkt í USA: .gov, .edu og .us. 

Bólkur:Økisnavn
Gianfranco Nonne

**Gianfranco Nonne** er ein italskur listamaður, myndahøggar, sum er búsitandi í Vági. Hann hevur gjørt fleiri standmyndir, bringumyndir o.a. Eitt nú hevur hann gjørt bringumynd av Ruth Smith, Poul F. Joensen og av Petur Dahl, sum stovnaði Suðuroyar Sparikassa og var vinnulívsmaður og borgarstjóri í Vági. Hann hevur eisini gjørt eina standmynd á Skálatrøð í Havn av einari gentu sum arbeiðir við fiski.

## Myndir

Mynd:Poul. F.sumba.jpg|Bringumynd av skaldinum Poul F. Joensen, sum Gianfranco hevur gjørt
Mynd:Buste of Ruth Smith.JPG|Bringumynd av Ruth Smith.


## Keldur


Bólkur:Italiarar
Bólkur:Listafólk
Bólkur:Myndahøggarar
Heidi Sevdal

**Heidi Sevdal** (fødd 6. mars 1989) er ein føroyskur fótbóltsleikari, sum higartil (8. juni 2016) hevur spælt 31 altjóða skrásettar A-landsdystir fyri Føroyar (landsdystir spældir til Oyggjaleikir verða ikki taldir við) og skorað 17 mál. Hon spælir í løtuni (2013) við HB, men hevur fyrr spælt við GÍ, NSÍ, B36 og Víkingi.

## Landsliðsmál
Heidi gjørdi 6 mál til HM-undankappingina í apríl 2013 í Litava. Føroyar spældu javnt 3-3 móti Montenegro hin 4. apríl, harav gjørdi Heidi tvey mál. Fimm dagar seinni, hin 9. apríl 2013, spældu Føroyar móti Georgia, Føroyar vunnu dystin 2-1, Heidi gjørdi bæði málini. Georgia kom ikki víðari, men Føroyar vunnu bólkin við 7 stigum og komu víðari.

:*Mál og úrslit hjá Føroyum verða víst fyrst.*
 

## Heiður
Heidi Sevdal er seks ferðir vald til ársins leikara á tiltakinum Ársins Sælari, ið Miðlahúsið og Rás 2 skipa fyri.

* 2017 - Føroyameistari við EB/Streymur/Skála
* 2017 - Ársins leikari
* 2017 - Ársins áleypari

## Keldur


Bólkur:HB leikarar
Bólkur:B36 leikarar
Bólkur:Víkinga leikarar
Bólkur:Føðingar í 1989
Bólkur:Føroyskir landsliðsleikarar
Bartal Hestoy

**Bartal Hofgaard Hestoy** (føddur 16. oktober 1992). Hann svimur fyri Havnar Svimjifelag og Føroyar. Hann hevur serliga gjørt seg galdandi í 2012 og 2013. Hann hevur eitt nú sett føroysk met í 400 m blandað og í 200 m bringu. Hann vann gullnál á HS stevnuni í apríl 2012 í 400 m blandað. Í 2012 vann hann bronsu í 400 m blandað á Norðurlandsmeistarastevnuni í Finlandi.

## Lívsleið innan svimjing

### HM á langgeil 2013 í Barcelona
Bartal luttók á heimsmeistarastevnu á langgeil í Barcelona í august 2013. Hann setti nýtt føroyskt met í 400 m blandað við tíðini 4:35.37.
*Nr. 47 í 200 m blandað við tíðini 2:09.46, sum var persónligt met

### FM 2013
* Gull í 4 x 100 m blandað við tíðini 3:58.82
* Gull í 4 x 100 m frí við tíðini 3:34.53
* Silvur í 4 x 50 m frí við tíðini 1:36.95
* Silvur í 200 m bringu við tíðini 2:18.82
* Silvur í 200 m blandað við tíðini 2:05.39
* Silvur í 100 m firvald við tíðini 57.64
* Silvur í 100 m blandað við tíðini 58.88
* Silvur í 400 m blandað við tíðini 4:25.64
* Silvur í 200 m firvald við tíðini 2:06.65
* Bronsu í 100 m bringu við tíðini 1:07.00

### Íslendska Meistarastevnan 2013
Bartal luttók á íslendsku meistarastevnuni í apríl 2013. Stevnan eitur á íslendskum Íslandsmeistaramót og varð hildin í Laugardalslaug-høllini í Reykjavík. Tveir føroyingar luttóku, hin var Óli Mortensen. Bartal vann gull og setti føroyskt met í 200 m bringu við tíðini 2:26.46. 
* Gull í 200 m bringu við tíðini 2:26.46 (føroyskt met)
* Gull í 200 m blandað við tíðini 2:10.34
* Nummar fýra í 200 firvald við tíðini 2:13.47

### Actavis Open 2013 í Hafnarfirði
Bartal luttók á íslendsku svimjistevnuni Actavis Open í mars 2013 í Hafnarfirði. Hann setti føroyskt met í 400 blandað við tíðini 4:38.10. Hann setti eisini setti nýtt føroyskt met í 100 metra bringusvimjing við tíðini 1:08.84.

### Norðurlendska Meistarastevnan 2012 í Vaasa
* Bronsu í 400 m blandað við tíðini 4:26.51

## Familja
Bartal er sonur Jon Hestoy, sum er fyrrverandi elitusvimjari og er formaður í Svimjisamband Føroya.

## Keldur


Bólkur:Føroyskir svimjarar
Bólkur:Føðingar í 1992
Djurgårdens IF

**Djurgårdens IF** ella **DIF** er eitt fótbóltsfelag úr Stokkhólmi, sum var stovnað 1891. Magnus Pehrsson er venjari hjá Djurgården.

## Luttøka í Evropa

## Keldur


## Slóðir úteftir

*Heimasíðan hjá Djurgårdens IF

Bólkur:Svensk fótbóltsfeløg
Donald Pleasence

**Donald Pleasence**, borin **Donald Henry Pleasence** 5. oktober, 1919 - 2. februar, 1995, var ein bretskur sjónleikari sum framførdi bæði á palli, í sjónvarpsfilmum og í spælifilmum. Hann hevur eina langa teatur- og filmskarrieru á baki. Mest kendur er hann fyri sínar filmsleiklutir sum  Ernst Stavro Blofeld í James Bond filminum *[[You Only Live Twice (filmur)|You Only Live Twice]]*, sum RAF flogkapteinur, sum Colin Blythe í *[[The Great Escape (filmur)|The Great Escape]]*, og sum sálarlæknin Dr. Sam Loomis í *[[Halloween (franchise)|Halloween]]* røðini.

## Filmar
* 1963 - *[[The Great Escape]]*
* 1971 - *[[THX 1138]]* 
* 1978 - *[[Halloween]]*
* 1981 - *[[Halloween II]]*
* 1987 - *[[Djanjo 2]]*
* 1988 - *[[Halloween 4: The Return of Michael Myers]]*
* 1989 - *[[Halloween 5: The Revenge of Michael Myers]]*
* 1993 - *[[The Hour of the Pig]]*
* 1995 - **

## Keldur


Bólkur:Bretskir sjónleikarar
St. Louis

**St. Louis** er stórbýur í amerikanska statinum Missouri. 

Hann liggur í eystara parti av stakríkinum, beint við ánna Mississippi, sum har er mark ímillum Missouri og Illinois

St. Louis var grundlagdur í 1763 og er í dag næststørsti býur í staríkinum, næst eftir Kansas City, sum liggur í vestara parti av Missouri. 

Meðan íbúgvatalið í St. Louis var 856.796 fólk í 1950, vóru  í 2012 bert 318.172 fólk eftir.. 49.2 % av fólkinum í St. Louis eru afroamerikanarar. Sambært CQ Press er St. Louis er tann býurin í USA við mest harðskapi, og vórðu fleiri enn 113 morð skrásett har í 2011.. 

## Myndir

SaintLouis1790s.jpg|Kort yvir býarøkið (St. Lewis) síðst í 18. øld.
Aerial_view_of_St._Louis,_Missouri,_2008-11-19_edit.jpg|Miðbýurin og Mississippiá
St_Louis_night_expblend.jpg|Miðbýurin um kvøldið.
St._Louis_skyline_September_2008.jpg|Býurin í 2008.


## Ávísingar úteftir
* Heimasíða: stlouis-mo.gov
* Saint Louis, Missouri, wikivoyage (á enskum)

## Keldur


Bólkur:Missouri
Bólkur:Býir í Missouri
Paros

**Paros** (grikskt: Πάρος) er ein griksk oyggj, sum liggur mitt í oyggjabólkinum, sum verður nevndur Kykladurnar  (grikskt: Κυκλάδες), vestanfyri Naksos, sunnanfyri Mykonos, eystanfyri Antiparos og norðanfyri Ios og Sikinos. Oyggin er 195 km2 til støddar, har búgva umleið 8.000 fólk. Hægsta fjallið eitur Agios Elias og er 771 metrar høgt. Høvuðsbýurin, Parikia, liggur á vesturstrondini, har er tann mest týðandi havnin, sum hevur stóran týdning bæði fyri ferðavinnuna og fiskivinnuna á oynni. Fyrr í tíðini var Paros kent fyri marmor av høgari góðsku, og í dag sær man eisini fleiri marmorbrot á oynni, men í dag er oyggin betri kend sum ein ferðamannaoyggj. Fleiri ferjur sigla frá meginlandinum til Paros, ferðafólk bæði úr Grikkalandi og úr øðrum londum ferðast nógv til Paros, tó mest í summarhálvuni. Tann vælkendi norðanvindurin, sum verður nevndur Meltemi, blæsur inn yvir oynna um summarið, tað hevur gjørt, at við fleiri strendur er vindsurfing eitt av tilboðunum til tey ferðandi.

## Søga
Tað vóru fólk úr Arkadia og av Kreta, ið fyrst bygdu Paros. Stutt eftir hetta komu jónarnir frá Athen. Oyggin sigst at hava verið nevnd við øðrum nøvnum enn Paros, eitt nú skal hon hava itið: Plateia (ella Paktia), Demetrias, Strongyli (sum merkir rund, hetta orsakað av tí runda skapinum av oynni), Hyria, Hyleessa, Minoa og Kabarnis. Jónarnir førdu ríkdóm við sær og sendu síðan koloniir av Paros til Thassos og til Parium á Hellespont. So seint sum ár 385 á.Kr. bygdu fólk frá Paros saman við Dionysius av Syrakus, eina koloni á tí Illyrisku oynni Faros (*Hvar*, hoyrir í dag til Kroatia). Eftir øllum at døma hoyrdi Paros til Naxos stutt áðrenn Persarakríggið. Í tí fyrra persarakrígnum (490 á.Kr.) var Paros í parti við persarum. Afturfyri komu atheniensarnir við einum flota undir leiðslu av Miltiades, teir hersettu oynna, góvu teimum bót á 100 talentir og løgdu nógv í oyði. Fólkið á Paros gjørdi so mikið stóra mótstøðu, at atheniensarnir fóru avstað aftur eftir at hava hersett Paros í 26 dagar. Undir tí seinna persarakrígnum, var Paros eisini í parti við persarum, sum tá var undir Xerxes I av Persia, ímóti grikkum (480 - 479 á.Kr.). Seinni var oyggin hart revsað fyri hetta av atheniensarum undir leiðslu av Themistokles.

Paros gjørdist seinni partur av Rómverjaríkinum og síðan av Bysantinska Ríkinum. Síðan kom oyggin at hoyra til Lýðveldið Venesia. Í 1537 var gjørdist Paros partur av tí Osmaniska Ríkinum, og tað vardi heilt fram til Grikska Frælsisstríðið (1821–1829).

## Keldur


Bólkur:Oyggjar í Grikkalandi
Bólkur:Kykladurnar
Yukon

**Yukon** er eitt kanadiskt meginøki, sum liggur í útnyrðingsparti av Kanada 

Víddin av meginøkinum er 482.443 ferkilometrar. (474.391 ferkilometrar landøki og 8.052 ferkilometrar vøtn). Í 2016 búðu her 35.874 fólk. Yukon hevur mark í suðri við British Columbia, í vestri við Alaska (USA) og eystri við Northwest Territories. Í hesum umráðnum finnast størstu ísfjøllini uttanfyri pólarnar. 

Høvuðsstaðurin var einaferð Dawson City. Síðan 1953 er tað Whitehorse, sum samstundis er størsta búsetingin og einasti býur í Yukon. 

Almenna málið er enskt, men nøkur mál hjá upprunafólkunum eru viðurkend í ávísum viðurskiftum. Og so eisini franskt, sum er annað av teimum báðum almennu málum í Kanada. 

## Ávísingar úteftir
*Heimasíða, yukon.ca
*Indigenous Languages Act , afnyukon.ca
*Yukon Native Language Centre - Yukon College , ynlc.ca

## Keldur




Bólkur:Kanada
Imer

**Imèr** (týskt: *Imör* ella *Immer*) er ein kommuna í Trentino-Suðurtyrol, í Norður-Italiu, sum liggur 50 kilometrar eystan fyri Trento. Tann 31. desember 2012 búðu 1200 fólk har. Økið er 27,6 ferkilometrar til støddar. Imer hevur mark til hesar kommunur: Siror, Canal San Bovo, Mezzano og Sovramonte. Kommunan liggur í  Primierodalinum.

Bólkur:Býir og bygdir í Italia
Boston Maraton bumbuatsóknir 2013

15. apríl 2013 brustu tvær bumbur í Boston, Massachusetts, meðan tann stóra og vælkenda Boston Maraton kappingin fór fram. Teir fyrstu rennararnir vóru komnir á mál umleið ein til tveir tímar, áðrenn bumburnar brustu, men nógvir rennarar vóru enn ikki komnir á mál og fleiri vóru á veg um mállinjuna, tá fyrsta bumban brast. Bumban brast á gongubreytini, har nógvir áskoðarar stóðu. Tað vóru eini 20 sekund millum ta fyrru og ta seinnu bumbuna, bumbubrestirnir fóru fram við 50-100 metrar frástøðu. Tað frættist rættiliga skjótt, at tvey fólk vóru deyð og fleiri vóru særd. Talið á særdum vaks sum tímarnir gingu. Umleið ein tíma eftir at tær báðar bumburnar við málið brustu, varð ein triðja spreinging við eitt bókasavn, sum nevnist *John F. Kennedy Presidential Library and Museum*. Ongin mannaskaði var tó, tá henda triðja spreinginin var, og mett verður, at hetta onki hevði við tær báðar bumburnar nærhendis málið at gera. Nakrar dagar seinni vóru framvegis 3 fólk deyð orsakað av bumbunum, meðan talið á teimum særdu var komið upp á í minsta lagi 178, av hesum vóru tað í minsta lagi 13 fólk ið fingu bein amputerað. Tað vóru nógvar kúlur og seymar í bumbunum, og læknar meta, at eftirsum at bumburnar vóru so lágt plaseraðar, so blivu fólk mest særd um beinini og føturnar, og tí vóru tað ikki uppaftur fleiri enn tey trý, ið lótu lív. Tey trý, sum lótu lív, vóru ein 8 ára gamal drongur, ein 29 ára gomul kvinna, sum bæði vóru amerikanarar úr Boston-økinum, og ein 23 ára gomul kvinna úr Kina, sum var í USA í lestrarørindum. Mamma og systir tann 8 ára gamla vóru millum tey álvarsliga særdu.

FBI hevði illgruna til tveir ungar menn, ið vóru sæddir á sjónbandaupptøkum, beint áðrenn bumburnar brustu, og bað fólk um hjálp til at eyðmerkja teir báðar menninar. Fríggjadagin 19. apríl vóru teir funnir, og tann eini varð skotin og doyði av løstunum, meðan hin slapp til rímingar. Myndir av teimum báðum vóru almannakunngjørdar og vóru sendar út til fjølmiðlar. Talan var um tveir brøður úr Kekenia, Dzhokar og Tamerlan Tsarnaev, sum vóru 19 og 26 ára gamlir. Báðir vóru lesandi og høvdu onki kriminelt gjørt áður. Løgreglan leitaði eftir tí yngra beiggjanum, og dagin eftir skotbardagan, har eldri beiggin læt lív, eydnaðist tað løgregluni leygardagin 20. apríl at finna og handtaka tann 19 ára gamla, hann hevði krógvað seg í einum báti í Watertown, Massachusetts; bátaeigarin boðaði løgregluni frá um mannin, sum fjaldi seg í báti hansara. Hann varð særdur undir handtøkuni og varð tí innlagdur á eitt sjúkrahús í býnum.

Tann 15. mai 2015 varð Dzhokar Tsarnaev dømdur til deyða fyri brotsgerðina.

## Keldur


Bólkur:Yvirgangsatsóknir
Bólkur:USA
Bólkur:2013
Bólkur:Hópdráp
Allsvenskan

**Allsvenskan** (ella **Fotbollsallsvenskan**) er tann hægsta fótbóltsdeildin hjá monnum í Svøríki. Deildin hevur 16 lið, sum møtast tvær ferðir hvørja sesong, einaferð úti og einaferð heima. Tvs. at hvørt lið skal spæla 30 dystir. Sesongin byrjar um várið og endar um heystið.

## Stadium og heimstaður hjá feløgunum í Allsvenskan


File:Tele2 Arena September 2014 04.jpg|Tele2 Arena í Stockholm
File:Jämtkraft arena.jpg|Jämtkraft Arena í Östersund
File:Nyaparken.jpg|Nya Parken í Norrköping
File:Gamlaullevinov2.jpg|Gamla Ullevi í Göteborg


## Fyrrverandi vinnarar

;Frágreiðing

## Keldur


## Slóðir úteftir

* Almenna heimasíðan hjá Allsvenskan
* Allsvenskan á heimasíðuni hjá Swedish Football Association

Bólkur:Fótbóltur í Svøríki
Bólkur:Meistaradeildir í fótbólti
Bólkur:Allsvenskan
Olympiakos FC

**Olympiakos F.C.**  (grikskt: ΠΑΕ Ολυμπιακός) er eitt grikskt fótbóltsfelag, sum hevur heimavøll í Pireus, Karaiskakis Stadium. Felagið varð stovnað hin 10. mars 1925 og er higartil (maí 2025) tað mest vinnandi fótbóltsfelagið í Grikkalandi við 48 grikskum meistaraheitum (Σούπερ Λίγκα Ελλάδα / Superliga Grikkalands), harumframt hava teir vunnið 29 grikskar steypakappingar (Κύπελλο Ελλάδος Ποδοσφαίρου) og 4 griksk supercup. Felagið er eitt av trý, ið aldrig er flutt niður í næstbestu deildina. Í evropeiskum kappingum er felagið vann UEFA Conference League 2023–24 og tvær ferðir komið í kvartfinaluna, tað var í UEFA Champions League og 1992–93 European Cup Winners' Cup.
Ungdómsliðið hjá felagnum vann eisini UEFA Youth League 2023–24.

## Heiður

***[[Grikska Superligan]] : 48**
:: 1931, 1933, 1934, 1936, 1937, 1938, 1947, 1948, 1951, 1954, 1955, 1956, 1957, 1958, 1959, 1966, 1967, 1973, 1974, 1975, 1980, 1981, 1982, 1983, 1987, 1997, 1998, 1999, 2000, 2001, 2002, 2003, 2005, 2006, 2007, 2008, 2009, 2011, 2012, 2013, 2014, 2015, 2016, 2017, 2020, 2021, 2022, 2025

***[[Grikska Steypakappingin]] : 29**
:: 1947, 1951, 1952, 1953, 1954, 1957, 1958, 1959, 1960, 1961, 1963, 1965, 1968, 1971, 1973, 1975, 1981, 1990, 1992, 1999, 2005, 2006, 2008, 2009, 2012, 2013, 2015, 2020, 2025

*** [[Grikska Super Cup]] : 5 **
:: 1980 , 1987, 1992, 2007, 2025

*** Grikkaland-Kypros Steypakappingin (vardi frá 1969-73) : 3 **
:: 1969, 1972, 1976

*** [[UEFA Conference League]]: 1 **
:: 2024

*** [[UEFA Youth League]]: 1 **
:: 2024

*** [[Balkan Cup]] : 1 **
:: 1963

## Karaiskakis vanlukkan
8. februar 1981 hendi ein vanlukka á Kariskakis Stadion í Neo Faliro býarpartinum, beint eftir ein heimadyst hjá Olympiakos móti AEK Athen. Viðhaldsfólk hjá Olympiakos vildu skunda sær út fyri at feira 6-0 sigurin, men Portur 7 var ikki heilt opið, so fólk sluppu ikki út, og í troðkanini duttu fleiri og blivu trampaði í hel. 21 fólk doyðu, tey vóru millum 14 og 40 ára gomul. 20 av teimum vóru viðhaldsfólk hjá Olympiakos.

## Keldur


## Slóðir úteftir

* Almenna heimasíðan olympiacos.org

Bólkur:Griksk fótbóltsfeløg
Stjórnin hjá Edmundi Joensen I

**Fyrra stjórnin hjá Edmundi Joensen** var Føroya Landsstýri frá 10. september 1994 til 11. juni 1996, undir leiðslu av Edmundi Joensen úr Sambandsflokkinum. Hinir flokkarnir, ið myndaðu samgonguna, vóru  Javnaðarflokkurin, Verkamannafylkingin og Sjálvstýrisflokkurin. Henda samgongan sat í einari truplari tíð í Føroyum, har búskapurin í Føroyum var hóttur, og har arbeiðast mátti víðari við bjargingarætlanini, ið Stjórnin hjá Maritu Petersen byrjaði. Sambandsflokkurin fekk eitt sera gott val til Løgtingsvalið 1994, og gav hetta flokkinum eina góða støðu til at stjórna landinum saman við øðrum flokkum.

## Keldur


Edmund Joensen I
Bólkur:Føroyskur politikkur
Bólkur:Listar yvir føroyskir politikarar
Stjórnin hjá Jóannes Eidesgaard II

**Onnur stjórnin hjá Jóannes Eidesgaard** var Føroya Landsstýri frá 4. februar til 26. september 2008. Talan var um eina samgongu millum Javnaðarflokkin (við Jóannes Eidesgaard sum løgmanni), Tjóðveldi og Miðflokkinum. Orsakað av einari ósemju um eina skrivstovu úti á Tinganesi, tað sonevnda lásamálið, endaði tað við, at Tjóðveldi fór úr samgonguni hin 15. september 2008. Hetta greiddi vegin fyri Fyrru stjórnini hjá Kaj Leo Johannesen hin 26. september.

## Keldur


Stjórnin hjá Jóannes Eidesgaard II
Bólkur:Listar yvir føroyskir politikarar
Jóannes Eidesgaard 2
Bólkur:2008
Stjórnin hjá Kaj Leo Johannesen I

**Fyrra stjórnin hjá Kaj Leo Holm Johannesen** var Føroya Landsstýri frá  26. september 2008 til 14. november 2011. Talan var um eina samgongu millum Sambandsflokkin (við Kaj Leo Johannesen sum løgmanni), Javnaðarflokkin og Fólkaflokkin eftir Løgtingsvalið 2008. Hin 6. apríl 2011 tók Fólkaflokkurin seg úr samgonguni eftir ósemju om búskaparliga politikkin, og Føroyar fekk fyri fyrstu ferð eina minnilustjórn.

Hin 4. mai 2011 varð landsstýrið umskipað, soleiðis at løgmaður fekk ábyrgdina fyri uttanríkismál, vinnumálaráðharrin fekk ábyrgdina fyri fiskivinnumál, heilsumálaráðharrin fekk ábyrgdina fyri innanríkismál (undantikið kommunumál), og mentamálaráðharrin fekk ábyrgdina fyri kommunumálum.

## Keldur


Stjórnin hjá Kaj Leo Johannesen 1
Bólkur:Listar yvir føroyskir politikarar
Kaj Leo Johannesen 1
Alessandro Del Piero

**Alessandro Del Piero** (føddur 9. november 1974) er ein italskur World Cup-vinnandi fótbóltsleikari, sum í løtuni (2013) spælir við Sydney FC í A-League. Hann er nummar trý toppskorari í Serie A í Italia gjøgnum allar tíðir við 335 málum, næst eftir Giuseppe Meazza, 338 mál, og Silvio Piola, 364 mál. Hann spældi við Juventus F.C. í 19 ár (11 ár sum liðskipari) og eigur metið hjá felagnum fyri flest skotin mál (290) og fyri flest spældar dystir (705). 

Del Piero hevur skorað í øllum kappingum, sum hann hevur luttikið í.

Í 2000 var hann tann best betaldi fótbóltsspælarin í heiminum, tá hugt verður at løn, bonus og inntøkum fyri lýsingar.

Hann hevur spælt fýra FIFA World Cup og fýra UEFA European Football Championship við tí italska landsliðnum. Hann er á einum deildum fjórðaplássi (saman við Roberto Baggio) á tí italska landsliðnum á toppskoraralistanum, við 27 málum (næst eftir Silvio Piola við 30 málum, Giuseppe Meazza við 33 málum og Luigi Riva við 35 málum) í 91 landsdystum.

Í 2007 vann hann altjóða fótbóltsheiðurslønina Golden Foot, sum bert verður til givin til ein fótbóltsleikara einaferð í lívinum. Heiðurin verður latin einum aktivum fótbóltsleikara, sum er yvir 29 ár og hevur víst framúrskarandi úrslit bæði sum einstaklingur og sum liðspælari.

## Lívsleið innan fótbólt - nøkur hagtøl

## Keldur


Bólkur:Fótbóltsleikarar úr Italia
Bólkur:Føðingar í 1974
Bólkur:FIFA 100
Silkeborg IF

**Silkeborg IF** er eitt danskt fótbóltsfelag við heimavølli í Silkeborg, sum er ein býur í Jútlandi. Silkeborg spælir í bestu donsku fótbóltsdeildini, sum verður nevnd Superliga. Felagið varð stovnað í 1917, men tað var ikki fyrr enn í 1987, at felagið megnaði at flyta upp til bestu deildina, sum tá var nevnd 1. division. Síðan tá hevur felagið bara í stutt tíðarskeið spælt í næstbestu deildini, í 2003–04 og 2007-09. Silkeborg IF hevur klárað seg best í 1990-árunum, teir blvu nummar eitt í Superliguni í 1993-94, gjørdist nummar tvey í 1997-98 umframt at teir vunnu donsku steypakappingina (*DBU Pokalen)* í 2001. Felagið hevur fleiri ferðir kvalifiserað seg til at spæla í Evropa, men hava tapt ímóti stórum liðum sum Spartak Moscow (í 1996), AS Roma (í 1998) og Real Zaragoza (í 2001).
Litirnir hjá Silkeborg IF eru reyðir og hvítir. Teir spæla heimadystirnir í Silkeborg Stadion, sum rúmar 10.000 áskoðarum, harav 5,500 kunnu sita.

## Føroyingar við Silkeborg IF
Í 2012-13 spældu tveir føroyskir landsliðsleikarar og ein føroyskur U-19 landsliðsleikari við superligaliðnum hjá Silkeborg IF. Christian Lamhauge Holst hevur spælt har í fleiri ár, meðan málmaðurin Gunnar Nielsen kom til felagið í apríl 2013, tá bert nøkur fá umfør vóru eftir av kappingini, og liðið var í vanda fyri niðurflyting. Tá bert fáir dystir vóru eftir at spæla, og niðurflyting varð staðfest, fekk ungi føroyski leikarin Ári Mohr Jónsson høvi til at spæla ein fullan dyst fyri Silkeborg. Hann spældi eisini við í tí seinasta dystinum í Superliguni kappingarárið 2012/13 hin 20. mai 2013. Hesin dysturin endaði javn 3-3 og var móti OB, allir tríggir føroyingarnir spældu við henda dystin.

## Keldur


## Slóðir úteftir
* Almenna heimasíðan hjá Silkeborg IF

Bólkur:Donsk fótbóltsfeløg
Bólkur:Superligan
Rosi Campos

**Rosângela Martins Campos** (fødd 30. mars 1949 í Bragança Paulista) er sjónleikari úr Brasil. 

Bólkur:Brasilskir sjónleikarar
Bólkur:Føðingar í 1954
Superliga

**Superligan í Danmark** (danskt: **Superligaen**) er tann besta fótbóltsdeildin í donsku fótbóltskappingin (Danmarksturneringen). Tað liðið, sum vinnur í deildini, verður kosið Danmarksmeistari. Ligan varð upprættað í 1991 og kom í staðin fyri 1. deild (1. division). Tey fyrstu árini varð kappingin avgjørd við einum endaspæli, men síðan 1995-96 hevur ligan havt sín verandi form við 12 feløgum, sum spæla tríggjar dystir móti hvørjum liði, soleiðis at tað í alt verða spæld 33 umfør. Orsakað av sponsorpeningi hevur ligan havt ymisk nøvn, eitt nú: **Coca-Cola Ligaen** (1995-96), **Faxe Kondi Ligaen** (1996-2001) og **SAS Ligaen** (2001-2010), og síðan 2010-11-sesongina hevur ligan aftur verið nevnd **SuperLiga**. Fleiri føroyingar hava spælt í donsku Superliguni, í 2016 spæla Gilli Rólantsson og Jóan Símun Edmundsson í Superliguni. Í 2013 spældu føroysku landsliðsleikararnir: Christian Holst, Hallur Hansson og Gunnar Nielsen í Superliguni. Todi Jónsson liggur sum nummar fýra á topp-20 listanum yvir leikarar við øðrum tjóðskapi enn donskum, ið hava spælt við Superliguni, við 343 dystum fyri FC København og Lyngby, meðan Christian Holst er nummar 17 við 147 dystum fyri Lyngby og Silkeborg og Jákup Mikkelsen liggur sum nummar 23. plássi við 136 dystum fyri Herfølge Boldklub.

## Sesongir
### Núverandi lið (2016–17)

## Verandi støða (UEFA kappingar 2011–12)
*Soleiðis sá støðan út hin 1. juli 2011*

## Vinnarar

## Leikarar við flest spældum dystum

## Útlendskir leikarar við flest spældum dystum í Superliguni

## Toppskjúttar
:

### Toppskorarar gjøgnum allar tíðir

10 av teimum mest skorandi leikarunum í Superliguni gjøgnum alla søguna hjá liguni :

:

## Keldur


Bólkur:Superligan
Bólkur:Fótbóltur í Danmark
Bólkur:Meistaradeildir í fótbólti
Symi

**Symi** (grikskt: Σύμη) er ein griksk oyggj og bygd, sum liggur í oyggjabólkinum Dodekanes (Tólvoyggjarnar), tætt við oynna Rodos. Oyggin er fjallalendi og hevur tvær bygdir, Symi og Ano Symi, umframt fleiri smærri bygdir, strendur og søgulig øki. Symi hoyrir fyrisitingarliga til Rodos.  Oyggin liggur tætt við Turkisku vesturstrondina, sum fyrr var nevnd Lítla Asia og Anatolia.

Skipasmíð og svampaídnaður vóru týdningarmiklar vinnur fyri oynna fyrr, og tá fólkatalið var størst, búðu 22.500 fólk har, tað var síðst í 19. øld. Í dag er fólkatalið minkað niður í 2500.

## Keldur


## Slóðir úteftir

*Almenn heimasíða 

Bólkur:Oyggjar í Grikkalandi
Bólkur:Býir og bygdir í Grikkalandi
Evvia

**Evvia** (grikskt: **Εύβοια**, Euvoia, forngrikskt: Εὔβοια, Eúboia) er næststørsta oyggin í Grikkalandi í vídd og eftir fólkatalið, næst eftir Kreta. Tað smala  Euripus-sundið skilur oynna frá Viotia á grikska meginlandinum. Oyggin er long og smøl og líkist einum sjóhesti, sæð úr erva. Hon er 150 km long og í breiddini er hon millum seks og 50 km. Oyggin strekkir seg úr útnyrðingi móti landsynningi og hevur ein fjallarygg, sum byrjar á meginlandinum í Tessalia, gongur gjøgnum alla Evvia og víðari til oyggjarnar Andros, Tinos og Mykonos. Hægstu fjøllini á Evvia eru: Dirfys (1.745 m), Pyxaria (1.341 m) í ein landnyrðing og Okhi (1.394).

## Søga
### Fornøld
Søgan hjá Evvia snýr seg í høvuðsheitum um søguna hjá teimum báðum býunum  Khalkis (Khalkida á nýgrikskum) og Eretria. Báðir býir vóru jóniskar niðursetubýir frá Attika. At hesir býir høvdu stóran týdning kann eisini síggjast útfrá tí, at frá Khalkis og Eretria vóru fleiri koloniir stovnaðar í *Magna Graecia* og á Sisilia, eitt nú Kumae, Rhegium og Naxos, og á strondini á Makedonia. Við hesum lótu attikarnir upp nýggjar handilsrutur fyri Grikkaland og víðkaðu um økið til tað vesturlendsku sivilisatiónina. At Evvia hevur havt stóra makt í hesum tíðarskeiði kann eitt síggjast við tað at tey evviansku vekteindirnar og mátini vóru brúkt í Athen heilt fram í tíðina til Solon, og í teimum jóniske býunum yvirhøvur. Khalkis og Eretrea síggja út til at hava verið líka sterkir og vóru eisini kappingarneytar. Ein tann fyrsti sjóbardagin, ið fór fram í grikskari søgu var ímillum hesir báðir býirnar. 

Í 490 á.Kr. bliv Eretria næsten lagt í oyði og íbygvarnir vóru fluttir til Persia. Býurin varð bygdur upp aftur eftir stríðið við Marathon tætt við har ið upprunaligi býurin lá, men býurin fekk aldrig sína sterku støðu aftur, sum hann hevði havt fyrr. Eftir hetta var Khalkis tann sterkasti av teimum báðum, men Athen var nú við at fáa størri vald. Í 506 á.Kr. tapti Khalkis ein bardaga móti Athen, sum sendi 4000 attiskir niðursetumenn til oynna og sá út til at fáa valdið á oynni.

### Miðøld
Í 1157 vóru allir býir og bygdir, sum lógu við strendurnar á Evvia, lagdir í oyði av herdeildum av Sisilia.

Tað Ottoman–Venetiska Stríð (1463–79) førdi til, at Evvia hin 12. juli 1470 og heilt framm til grikska frælsisstríðið frá 1821 til 1830 var undir Osmanniskum stýri, ossmannarir nevndu oynna Eğriboz ella Ağriboz, sum er avleitt av  Euripus (sundið millum oynna og meginlandið). Í 1830 gjørdist Evvia partur at tí nýggja grikska kongaríkinum.

## Ferðasamband

Evvia er bundin saman við meginlandið við tveimum brúgvum. Tann eina er Khalkida brúgvin, ið leiðir ferðsluna frá Khalkida á Evvia til Tive (Theben) á meginlandinum. Hin brúgivn fer framvið Khalkis, men vegurin til brúnna byrjar í Athen. Allar brúgvar á Evvia eru hongibrúgvar.

## Keldur


## Slóðir úteftir

* Almenna heimasíðan hjá Evvia *(á grikskum)*
* Myndir av Evvia á Flickr

Bólkur:Oyggjar í Grikkalandi
Bólkur:Grikkaland
Bólkur:Oyggjar
Bruno Gagliasso

**Bruno Gagliasso Marques** (føddur 13. apríl 1982 í Rio de Janeiro) er sjónleikari úr Brasil. Hann byrjaði lívsleið sína sum sjónleikari longu sum barn í skemtirøðum hjá Redo Globo. Í 2000 spældi hann í einum telenovelafilmi, Chiquititas, sum Rodrigo Bragança D'Ávila. Í 2014 takkaði hann nei til at spæla við í tveimum skemtirøðum. Í staðin spældi hann leiklutin sum ein hópdrápsmaður í sjónvarpsrøðini *Dupla Identidade*.

## Leiklutir
### Filmsleiklutir

### Sjónleikir
* *Um Certo Van Gogh*
* *Onde Está Você Agora?*

## Keldur


Bólkur:Brasilskir sjónleikarar
Bólkur:Føðingar í 1982
The Little Mermaid (1989 filmur)

***The Little Mermaid*** ("Lítla havfrúgvin"; danskt heiti: *Den lille Havfrue*) er ein amerikanskur teknifilmur frá 1989, framleiddur av Walt Disney Feature Animation og frumsýndur hin 14. november 1989 í Amerika og 16. november 1990 í Danmark. Filmurin er hin 28. í røðini av teimum klassisku Disney teknifilmunum og byggir á danska ævintýri hjá Hans Christian Andersen við sama heiti. Filmurin verður hildin at vera tann fyrsti av teknifilunum, sum gongur undir heitinum "renessansan hjá Disney". Í tí donsku útgávununi eru tað millum onnur hesi ið leggja røddir til filmin: Marie Ingerslev, Nikolaj Bohm, Thomas Eje og Kirsten Rolffes. Í tí ensktalaðu útgávuni er tað millum onnur hesi ið leggja røddir til: Jodi Benson, Pat Carroll, Samuel E. Wright, Christopher Daniel Barnes og Kenneth Mars.

## Søgugongd

## Keldur


## Slóðir úteftir

Bólkur:Disney teknifilmar
Bólkur:Amerikanskir animatiónsfilmar
Kefalonia

**Kefalonia** (grikskt: **Κεφαλονιά**, **Κεφαλλονιά**) fyrr eisini nevnd Kefallinia er tann størsta av teimum Jónisku oyggjunum í Vestur grikkalandi. Oyggin er eisini ein regional eind í Región Jónisku Oyggjar. Høvuðsbýurin á Kefalonia er Argostoli.

## Jarðfrøði

Oyggin er 781 km2, umleið ein triðingur av fólkunum búgva í Argostoli. Lixouri er tann næststørsti býurin, og tilsaman búgva 2/3 av íbúgvunum á Kefalonia í teimum báðum býunum. Kefalonia liggur mitt í miðdeplinum fyri eitt jarðskjálvta øki, og smáir jarðskjáltar sum ikki merkjast henda á hvørjum ári. Í 1953 hendi ein stórur jarðskjálvti, sum legði nærum alla oynna í oyði, bert bygdin Fiskardo har norðuri á oynni var so gott sum órørdur. Fleiri serstøk náttúrufyribrigdi eru á oynni, teirra millum er Mellisani holan, við einum vatni, sum er bæði uttanfyri holuna og inni í holuni og Koutavos vatnið í Argostoli.

## Náttúra

### Fjøll og trø

Hægsta fjallið á oynni er Ainos fjallið, sum er 1628 m høgt; í ein útnyrðing eru Paliki fjøllini, har Lixouri er saman við øðrum fjøllum sum Geraneia (Gerania) og Agia Dynati. Toppurin á Ainos fjallinum er yvirvaksin við Abies cephalonica (grikskum granntrøum) og er ein náttúrupark. 
Oyggin hevur verið illa plágað av skógareldum í 1990-árunum og í 2000-árunum.

### Djóralív

Kefalonia er væl kend fyri tær stóru havskjaldbøkurnar (Caretta caretta), ið leggja síni egg á Kaminia strondini. Skjaldbøkurnar verða vardar av einum Havskjaldbøku Verju-felagsskapi.

Millum eysturstondina og oynna Ithaka, heldur ein hóttur kópur til, munkakópurin (Monachus monachus).

Yvir 200 ymisk fuglasløg eru sædd á Kefalonia.

## Fólkatalið

## Mentan
### Kirkjur og klostur
Á oynni eru fleiri klostur og kirkjur, tvey klostur eru á tí breiða partinum av oynni: Aghia Panagia í Markopoulo í ein landsynning og *Sankta Gerasimus av Kefalonia*, sum liggur ávegis millum Argostoli and Michata í einum dali, umgyrt av fjøllum. "Sissia" klostrið sigst vera stovnað av Frans av Assisi, tað varð oyðilagt av jarðskjálvtalnum í 1953, men leivdirnar av tí síggjst enn.

## Keldur


## Slóðir úteftir
* Visitgreece.com Kefalonia 

Bólkur:Oyggjar í Grikkalandi
The Oval

**The Oval** er ein fótbóltsvøllur í Belfast, Norðurírland. Har er pláss til 26.556 áskoðarar, men orsakað av trygdartiltøkum, mugu tað ikki vera fleiri enn 5.056 áskoðarar til fótbóltsdystir. Oval hevur verið heimavøllur hjá Glentoran síðan 1903, áðrenn tað, frá 1892 til 1903 hevði felagið ein annan heimavøll við sama navni. *The Oval* stadion varð bumbað undir seinna heimsbardaga undir Belfast Blitz í apríl-mai 1941. Stadion lá tá óvirkið líka til tað var blivið umvælt og kundi lata upp aftur í 1949. Norðurírska Steypakappingin (Irish Cup) verður av og á hildið á *The Oval* stadion.

## Keldur


Bólkur:Norðurírland
Bólkur:Bygningar
Bólkur:Ítróttur
Kos

**Kos** (grikskt: Κως) er ein oyggj í grikska oyggjabólkinum Dodekanes, sum er partur at Suðuregearaoyggjunum, eisini nevndar Suðursporadisku Oyggjar. Oyggin er 40 km long og 8 km breið og liggur bert 4 km frá turkisku strondini við Bodrum og tí forna Kariaøkinum. Fólkatalið á oynni er 33 388. Oyggin er í dag ein kommuna, eftir at tær tríggjar kommunurnar Kos, Dikaios og Irakleides løgdu saman til eina kommunu í 2011. Høvuðsbýurin á oynni eitur Kos eins og oyggin.

Asklepieion er tað kenda læknatemplið, sum Hippokrates læt byggja, tað liggur beint uttanfyri býin Kos.

Umleið 27 km sunnan fyri býin Kos við býin Antimakia liggur altjóða flogvøllurin á oynni, sum eitur *Kos International Airport Hippocrates*.

## Søga

Í tí rómversku gudalæruni vitjaði Herkules oynna.
Oyggin varð bygd av kariarum. Tað forna ríkið Karia var til frá umleið 11. øld á.Kr. til umleið 6. øld á.Kr.

Eitt herlið frá  Kos luttók í Troyanska krígnum. 

Paulus apostul legði leiðina framvið Kos og Rodos á einari av sínum ferðum.

Kos varð seinni hertikin av lýðveldinum Venesia, sum síðan seldi oynna til Johannitarordanina (Ordanin av Sankta Jóhannes á Rodos, seinni kent sum Maltesarordanin) í 1315. 200 ár seinni stóð Maltesaraordanin yvirfyri eini hóttan av einari muslimskari innvasjón, og noyddist at lata oynna upp í hendurnar á tí Osmanniska Ríkinum í 1523. Osmanarnir (turkarnir) høvdu ræði á Kos í 400 ár, til oyggin kom undir italsk yvirvald í 1912. 

Undir seinna heimsbardaga bleiv oyggin hersett av aksemaktunum og var hersett av italskum hermonnum til Italia yvirgav seg í 1943. Britisk og týsk herlið stríddust um oynna í *Stríðnum um Kos*, har Nazi-Týskland siðraði. Týsk herlið hersettu oynna til kríggið endaði í 1945, tá gjørdist Kos eitt protektorat undir Stórabretlandi og varð síðan handað Grikkalandi í 1947.

## Kend fólk úr Kos

* Hippocrates (5. øld á.Kr.), "faðir at læknavísindini".
* Apelles (4. øld á.Kr.), málari.
* Michael Kefalianos, prof. bodybuildari.
* Marika Papagika, songkvinna tíðliga í 20. øld.
* Al Campanis, (20. øld) baseball-leikari.
* Stergos Marinos, altjóða fótbóltsleikari, sum spælir við Panathinaikos.

## Keldur


## Slóðir úteftir

* Almenna heimasíðan hjá Kos 

Bólkur:Oyggjar í Grikkalandi
Bólkur:Býir og bygdir í Grikkalandi